**poem de 4:17**

*Clarice*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

această țigară

deține aroma identică

țigării pe care mi-ai împăturit-o

tu, fetițo

într-un turcoaz vernal

și mai exact

paisprezece-florar, ceasul din titlu

pe bulevardul primăverii

unde ne-am izbit fluidele și

trandafirii tinereții,

clandestini.

-

această cafea -

cu lapte și trei lingurițe de brun -

deține culoarea identică

sufletului tău, fetițo

și scânteia nebuniei tale

cu care mi-ai întinerit

sufletul bolnav de resemnare.

îți mai amintești viitorul

sau clipa când ți-am șoptit că

ești precum cafeaua rece,

dimineața?

-

încă ador cafeaua rece, dimineața -

câteodată.